# Bestyrelsesmøde

## 17. november 2015

**UDSENDT DAGSORDEN:**

1. **Godkendelse af dagsorden og referat fra sidste bestyrelsesmøde**
2. **Siden sidst:**
   1. HM
   2. Formanden for senatet
3. **IB status**
4. **MTU**

Bilag A

1. **Elevernes valg af studieretninger**

Bilag B

1. **Rektors resultatlønskontrakt**

Bilag C

1. **Udvidelsen af kollegiet**

Bilag D

1. **Budgetopfølgning 2015**

Bilag E

1. **Godkendelse af budget 2016**

Bilag F

1. **Kommende bestyrelsesmøder**

* 31. marts 2016
* 9. juni 2016
* 20. september 2016
* 16. november 2016
* 14. december 2016

1. **Evt.**

Deltagere: formand Stig Glent-Madsen, næstformand Peter Rasmussen, Lone Langballe, Gudrun Bjerregaard, Claus Dithmer, Britt Møldrup, Sofus Brun Bovbjerg, Cassandra Sif Jensen

Al-Towaiji, rektor Helge Markussen, vicerektor Marianne Westergaard, økonomichef Lena Mørch Nielsen. Afbud fra. Ann-Dorte Christensen

**REFERAT**

1. Formand Stig Glent-Madsen bød velkommen og dagsordenen blev godkendt. Claus Dithmer og Britt Møldrup havde tilføjelser til sidste referat, som med tilføjelserne blev godkendt.
2. Siden sidst HM:
3. Regeringen har meldt store besparelser ud på gymnasiernes tilskud. På skolen arbejdes der ihærdigt med at tilpasse udgifterne til de store besparelser. Punktet tages op igen under vedtagelsen af budget 2016.
4. Undervisningsministeren har på rektormødet for nylig meddelt, at gymnasiereformen sandsynligvis vil blive meldt ud i løbet af foråret 2016.
5. Der arbejdes fortsat på, at der skal være ekstra bygningstilskud til skoler med fredede bygninger. Gudrun Bjerregaard og Lone Langballe vil kontakte politikere på Christiansborg og gøres opmærksom på skolens udfordringer med en fredet bygning og et taksameter, som er ens for alle skoler uanset om skolen har en ny eller en fredet bygning.
6. Skolen har fået besked om, at der snart vil komme en afgørelse på den indsendte klage til undervisningsministeriet om, hvorvidt skolen har købt bygningen med skjulte fejl og mangler. Med fejl og mangler menes arbejdstilsynets påbud om ventilation.
7. Der har lige været afholdt pædagogisk dag om innovation. Innovation er skrevet ind i bekendtgørelsen og alle skal derfor arbejde med emnet.
8. Mandag den 14. december afholdes der morgensamling i festsalen med luciaoptog og andre hyggelige juletraditioner – alle er velkomne.
9. Fredag den 18. december kl. 10.30 er der juleafslutning i Domkirken – her er alle velkomne. Det plejer at være en rigtig flot og meget velbesøgt tradition.

Senatet:

1. Senatet har også påbegyndt arbejdet med besparelser på skolen. Senatet skal ligesom alle medarbejdergrupperne på skolen melde ind, hvor de ser muligheder for besparelser.
2. Senatet arbejder med fokus på Grøn Skole i forbindelse med fester, fredags café og andre elevarrangementer på skolen.
3. Helge Markussen fortalte om skolens kontrolbesøg fra IBO – International Baccalaureate Organisation. Besøget varede i 3 dage og de kom vidt omkring. De snakkede med lærere, elever, ledelse og repræsentanter for bestyrelsen. Efter besøget udfærdiger de en omfattende rapport, hvor skolen bliver målt på 74 standarder. Rapporten sendes til Stig Glent-Madsen og Ann-Dorte Kristensen, som var bestyrelsens repræsentanter under besøget. Skolen får besøg hvert 5. år – men der skal løbende indrapporteres til IBO. Repræsentanterne fra IBO gjorde opmærksom på, at det er vigtigt, at de udmeldte besparelser ikke får indflydelse på IB i opstartsfasen. Det er vigtigt for at få succes med IB, at de nødvendige ressourcer tildeles. Bestyrelsen var enig i, at besparelserne ikke måtte påvirke IB. Der er flere punkter i rapporten med ting, som skal forbedres, men der er også mange punkter, hvor skolen får ros for indsatsen i opstartsfasen. Den overordnede tilbagemelding var, at skolen er klar til start med IB august 2016.
4. Helge Markussen orienterede om processen. Det er meget uheldigt, at der kommer store besparelser på området samtidig med, at der skal ske forbedringer i forhold til medarbejdernes trivsel. Bestyrelsen tog bilaget til efterretning, men savner mere omkring det at være kulturel og at bevare traditioner samt den historiske baggrund.
5. Marianne Westergaard orienterede om oprettelsen af studieretningerne. Der er oprettet 13 studieretningsklasser og 1 preIB klasse. I blandede studieretninger har der været fokus på at begrænse små hold ved at samle elever på allerede eksisterende hold i stedet for at oprette ekstra hold.
6. Stig Glent-Madsen begrundede hvorfor rektors resultatlønskontrakt først blev godkendt nu. Bestyrelsen ønskede på sidste møde at enkelte punkter blev præciseret, hvilket er sket. Bestyrelsen godkendte kontrakten for 2015/16.
7. Stig Glent-Madsen forklarede kort problematikken med udvidelsen af kollegiet. Tegningerne er nu klar, men arkitekten er meget bekymret for om bygningen kan stå klar pr. 1. august 2016. Det er meget svært at få betonelementer med så kort varsel og det varer jo noget endnu inden de kan bestilles. Selve byggeriet skal først sendes i udbud. Helge Markussen kunne orientere om, at prisen for byggeriet forventes op til 2 mio.kr. dyrere end først godkendt af bestyrelsen. Bestyrelsen drøftede om projektet skulle udskydes eller forsøges gennemført til åbning 2016. Bestyrelsen var enig om, at det var vigtigt for IB ansøgertallet, at der kunne tilbydes værelser på kollegiet. Ledelsen bemyndiges til at gå videre med projektet til en totalpris på maksimalt 9 mio.kr.
8. Lena Mørch Nielsen orienterede kort om den forventede årsafslutning for 2016. Der er ikke så meget nyt i forhold til opfølgningen ved sidste bestyrelsesmøde i november. Renoveringen af taget på nordfløjen, balustraden og etape 1 og 2 er ikke blevet så dyrt som budgetteret, hvilket skyldes, at noget er udsat til 2016 og noget er fravalgt under byggeriet. Udgifterne på kostafdelingen forventes mellem 100.000 kr. og 200.000 kr. dyrere end ved sidste opfølgning.
9. Helge Markussen fortalte om besparelsesprocessen på skolen. Processen startede med et personalemøde, hvor hele skolens personale var indbudt. På mødet fremlagde Lena Mørch Nielsen vilkårene for skolens økonomi frem til og med år 2019, hvis de udmeldte takster bliver vedtaget. Helge Markussen orienterede om konsekvenserne for skolen og nødvendigheden af, at der bliver gennemført meget kraftige besparelser de kommende år. Efterfølgende har der været afholdt gruppearbejde for lærerne og kontorpersonalet, hvor de skal melde besparelsesmuligheder og nye arbejdsformer ind, som kan bruges i processen. Pedellerne og rengøringen kommer senere. Fredag den 11. december afholdes der møde med faggrupperepræsentanterne, som skal arbejde med nytænkning af undervisningen, som frigiver ressourcer. Med så store besparelser er det utænkeligt, at den enkelte kan fortsætte sine nuværende arbejdsformer og blot ”løbe lidt stærkere”. Hele medarbejderrollen og arbejdsformer skal nytænkes. Det hele skal samles og præsenteres på et personalemøde den 26. januar 2016, hvorefter de konkrete besparelser skal indarbejdes i det vedtagne budget. Mange lønudgifter er allerede disponeret frem til og med juli 2016, så besparelsen skal reelt effektueres på 5 måneder i 2016. De eksterne bestyrelsesmedlemmer er enige i, at det er meget uheldigt med så store besparelser, men dog helt enige om, at det er vigtigt at bevare en skole med en sund økonomi, et godt og tiltrækkende elevmiljø samt en god arbejdsplads. De eksterne bestyrelsesmedlemmer var enige om, at besparelserne betyder øget konkurrence mellem ungdomsuddannelserne og det er derfor yderst vigtigt, at Viborg Katedralskole fastholder et attraktivt og fagligt højt elevmiljø og har fokus på at fastholde elevgrundlaget. Hvis elevtallet falder kræver det yderligere besparelser, da det udmeldte budget er udarbejdet efter skolens flotte elevtal. Budgettet er meget følsomt for frafald. Personalerepræsentanterne i skolens bestyrelse ønskede, at bestyrelsen tilkendegav, at hvis de udmeldte besparelser blev mindre eller helt taget af bordet, skulle de vedtagne besparelser også fjernes. Bestyrelsen tilkendegav, at det var det klare udgangspunkt, at de vedtagne besparelser skulle fjernes, hvis besparelserne blev mindre eller helt fjernet. Under alle omstændigheder vil det imidlertid bero på en konkret vurdering af de enkelte poster. Budget 2016 blev vedtaget på betingelse af, at de udmeldte besparelser findes og effektueres. Det blev dog også besluttet, at budgettet vedtages med et underskud for skolen på 813.900 kr. og et overskud på kollegiet på 400.000 kr. Underskuddet på skolen skyldes den fortsatte renovering.
10. Kommende bestyrelsesmøder

* 31. marts 2016
* 9. juni 2016
* 20. september 2016
* 16. november 2016
* 14. december 2016

Referent Lena Mørch Nielsen

Stig Glent-Madsen Peter Rasmussen Lone Langballe

formand næstformand

Gudrun Bjerregaard Ann-Dorte Christensen Claus Dithmer

Britt Møldrup Sofus Bovbjerg Cassandra Sif Jensen Al-Towaiji